Document ID: /roh_data/filtered/fineweb-2-filterrobots_roh.jsonl.gz/32405

A Ferrera crescha uss la speranza da pudair survegnir in sviament il proxim temp. En ina pitschna enquista che RTR ha fatg sin via, fissan ils da Ferrera leds, sch’i dess in sviament tras la vischnanca nua ch’il traffic è savens bloccà.
Tenor il chantun pudess il sviament daventar realistic il 2023, in cumenzament da las lavurs il 2020. Quai sche la decisiun da la Dretgira administrativa na vegn betg tratga vinavant.
Sco quai che Anita Mazzetta dal WWF Grischun ha ditg ins vegnia a decider l’emna proxima co agir vinavant. La cuminanza d’interess IG-Umfahrung Schmitten s’inscuntra l’auter glindesdi cun ses advocat, ha ditg il president Ernst Tschopp sin dumonda da RTR.
RR actualitad 07:10